jkorsvik/nowiki_second_scrape_merged huggingface dataset:
Henning Köhler

Henning Köhler (født 1938) er en tysk historiker og tidligere professor i nyere historie ved Freie Universität Berlin.
Köhler studerte historie, germanistikk og filosofi i Heidelberg og Berlin. Han fikk doktorgrad i 1966 og habilitasjon i 1972. Han var gjesteprofessor ved Stanford University 1981/82, visiting member i Institute for Advance Study i Princeton 1987/88.


== Publikasjoner (utvalg) ==
Arbeitsdienst in Deutschland. Pläne und Verwirklichungsformen bis zur Einführung der Arbeitsdienstpflicht 1935. Duncker & Humblot, Berlin 1967, ISBN 3-428-00804-9.
Arbeitsbeschaffung, Siedlung und Reparationen in der Schlußphase der Regierung Brüning. Inntatt i Vierteljahrshefte für Zeitgeschichte. 17 (1969), s. 276–306 (PDF-Datei, 5,6 MB).
Autonomiebewegung oder Separatismus. Die Politik der Kölnischen Volkszeitung 1918/1919. Colloquium Verlag, Berlin 1974, ISBN 3-7678-0364-X.
Sozialpolitik von Brüning bis Schleicher. Inntatt i Vierteljahrshefte für Zeitgeschichte. 21 (1973), s. 146–150.
Novemberrevolution und Frankreich. Die französische Deutschland-Politik 1918–1919. Droste, Düsseldorf 1980, ISBN 3-7700-0558-9.
Geschichte der Weimarer Republik. Colloquium Verlag, Berlin 1981, ISBN 3-7678-0558-8.
Das Ende Preußens in französischer Sicht. De Gruyter, Berlin og New York 1982, ISBN 3-11-008780-4.
Knut Borchardts 'Revision des überlieferten Geschichtsbilds' der Wirtschaftspolitik in der Großen Krise – eine Zwangsvorstellung? I: Internationale wissenschaftliche Korrespondenz zur Geschichte der deutschen Arbeiterbewegung. 19 (1983), s. 164–180.
Das Kissinger Diktat – ein Schlüsseldokument zur Außenpolitik Bismarcks? Inntatt i Henning Köhler (Hrsg.): Deutschland und der Westen. Vorträge und Diskussionsbeitrage des Symposions zu Ehren von Gordon A. Craig. Veranstaltet von der Freien Universität Berlin vom 1.–3. Dezember 1983. Colloquium Verlag, Berlin 1984, ISBN 3-7678-0638-X, s. 34–43.
Adenauer und die rheinische Republik. Der erste Anlauf 1918–1924. Westdeutscher Verlag, Opladen 1986, ISBN 3-531-11765-3.
Der „dokumentarische Teil“ der „Dokumentation“ – Fälschungen am laufenden Band. Inntatt i Uwe Backes, Karl-Heinz Janßen, Eckhard Jesse, Henning Köhler, Hans Mommsen og Fritz Tobias: Reichstagsbrand – Aufklärung einer historischen Legende. Piper, München og Zürich 1986, ISBN 3-492-03027-0, s. 167–216.
Adenauer. Eine politische Biographie. Propyläen, Berlin 1994, ISBN 3-549-05444-0.
Deutschland auf dem Weg zu sich selbst. Eine Jahrhundertgeschichte. Hohenheim-Verlag, Stuttgart 2002, ISBN 3-89850-057-8.
Höhepunkt der Kanzlerdemokratie. Inntatt i Die Politische Meinung 485 (4/2010) Helmut Kohl zum 80. Geburtstag , s. 43–49.
Helmut Kohl. Ein Leben für die Politik. Quadriga Verlag, Köln 2014, ISBN 978-3-86995-076-1.


== Referanser ==
Eidkjosen

Eidkjosen er en liten bygd/bydel på Kvaløya i Troms og Finnmark. Bygda har på 2000-tallet vokset sammen med tettstedet Kvaløysletta, som er en del av byen Tromsø. Eidkjosen ligger cirka 15 kilometer fra sentrum av Tromsø. I Eidkjosen ligger en del småbedrifter, en større byggevarebedrift og en profilert dagligvarebutikk. I bygda ligger også Kvaløya kirke. Fra Eidkjosen fortsetter fylkesvei 862 mot Kaldfjorden og Kattfjorden, og i Eidkjosen starter også fylkesvei 858 som går mot Larseng og videre over til Malangshalvøya.


== Referanser ==
Etnografisk museum i Genève

Etnografisk museum i Geneve er et museum i Genève i Sveits; etablert i 1901 etter initiativ fra professor Eugène Pittard, den første professoren i faget etnografi i Genève. Museet er et av de viktigste i sitt fagområde i Sveits. 
Museet holder til i byens sentrum; tre bygninger, Det gamle museumsbygningen, det nye MEG og en barneskole, er plassert rundt et firkantet tun med trær og blomster. 
I 2014 tok museet i bruk sitt nybygg. Det er en pagodeformet bygning, tegnet av Graber Pulver Architekten AG. Utstillingene og auditorium er i kjelleretasjen, kafeteria, museumsbutikk og resepsjon er i første etasje som er vendt mot haven. I øverste etasje finner en biblioteket, som har navn etter den generøse giveren, Marie Madeleine Lancoux. I biblioteket kan de besøkende høre musikk fra hele verden. Også museets gamle bygning er renovert, og inneholder i dag lokaler for etnomusikk. 

		
		
		
		
		
I 2017 fikk museet prisen som Årets museum i Europa.


== Eksterne lenker ==
Offisielt nettsted 
(en) Musée d'ethnographie de Genève – kategori av bilder, video eller lyd på Commons
Pohorje

Pohorje utgjør Alpenes sydøstligste fjellkjede og ligger i sin helhet i Slovenia. Landskapet er dominert av barskog og myr, med innslag av fjellbeite. I de sydlige delene fins frukttreplantasjer og vinberg.
Kvinnenes verdenscup i alpint pleier å arrangere slalåm- og storslalåmrenn i Pohorje.


== Avgrensning ==
Pohorje grenser til Lavanttal-Alpene i nord og til Karavankene i vest, adskilt gjennom elvene Drava respektive Mislinja. Ved Celje i syd og Maribor i øst går Pohorje over i ulike bakkelandskap, som ikke lenger regnes til Alpene. Dette er Slovenske gorice (De slovenske åser) øst for Maribor og Posavsko hribovje (Sava-åsene) syd for Celje.


== Topper ==
De høyeste toppene i Pohorje er

Črni vrh (1543 moh.)
Velika Kopa (1542 moh.)
Jezerski vrh (1537 moh.)
Mulejev vrh (1533 moh.)
Mala Kopa (1524 moh.)
Rogla (1517 moh.)


== Eksterne lenker ==
(en) Pohorje – kategori av bilder, video eller lyd på Commons
Kamnik-Alpene

Kamnik-Alpene (eller Kamnik-Savinja-Alpene) er en fjellkjede i de slovenske Alpene. En liten del hører dessuten til den østerrikske delstaten Kärnten. Kamnik-Alpene er oppkalt etter byen Kamnik (tysk Stein in Oberkrain), som ligger rett syd for fjellkjeden.


== Avgrensning ==
Kamnik-Alpene grenser til Karavankene både i vest, nord og øst. Grensen følger

elva Kokra i vest,
Seeberg- og Paulitschpasset i nord,
elva Savinja i øst.I syd, omtrent ved byene Kranj, Kamnik og Mozirje, går Kamnik-Alpene over i bakkelandskapet som dominerer de sentrale delene av Slovenia.


== Topper ==
De høyeste toppene i Kamnik-Alpene er

Grintovec (2558 moh.)
Jezerska Kočna (2540 moh.)
Skuta (2453 moh.)
Kranjska Rinka (2433 moh.)
Koroška Rinka (2433 moh.)
Planjava (2394 moh.)
Kőszegfjellene

Kőszegfjellene er en åskam i den østlige ytterkanten av Alpene. Fjellkjeden ligger overveiende i den østerrikske delstaten Burgenland, men byen som kjeden er oppkalt etter (ungarsk Kőszeg, tysk Güns), ligger i dens ungarske del. Landskapet er preget av skog og, på sydsiden, av vinberg, frukttre- og edelkastanjeplantasjer.
Sammen med Sopronfjellene utgjør Kőszegfjellene Ungarns eneste «forbindelse» med Alpene. Men selv om Kőszegfjellene danner den sydlige fortsettelsen av Bucklige Welt (som er en del av Alpene), regnes de vanligvis ikke til Alpene.


== Eksterne lenker ==
(en) Kőszeg Mountains – kategori av bilder, video eller lyd på Commons
Sopronfjellene

Sopronfjellene er en åskam i den østlige ytterkanten av Alpene. Fjellkjeden ligger overveiende i den østerrikske delstaten Burgenland, men byen som kjeden er oppkalt etter (ungarsk Sopron, tysk Ödenburg), ble etter første verdenskrig del av Ungarn. Landskapet er preget av skog og, på sydsiden, av vinberg.
Sammen med Kőszegfjellene utgjør Sopronfjellene Ungarns eneste «forbindelse» med Alpene. Men selv om Sopronfjellene danner den sydøstlige fortsettelsen av Rosaliafjellene (som er en del av Alpene), regnes de vanligvis ikke til Alpene.


== Eksterne lenker ==
(en) Sopron Mountains – kategori av bilder, video eller lyd på Commons
Tysk emigrasjonssenter

Tysk emigrasjonssenter er et emigrantmuseum i Bremerhaven i Tyskland.
Hovedtema for Tysk emigrasjonssenter er den tyske utvandringen til USA i ulike tidsperioder. Museet ligger med utsikt mot byens havn Zoo am Meer og dekker et areal på 4.200 kvadratmeter. Bygningen er tegnet av arkitekt Andreas Heller i firmaet Architekturbüro Studio i Hamburg.
Museet fikk i 2007 prisen Årets museum i Europa.


== Fotogalleri ==

		
		


== Litteratur ==
Joachim Baur, Expokritik: Ein Migrationsmuseum der anderen Art. Das Deutsche Auswanderer-Haus in Bremerhaven, i Werkstatt Geschichte 15, 2006, Nr. 42, sidorna 97-103 Online-Fassung (pdf, 190 kb).


== Eksterne lenker ==
(mul) Offisielt nettsted 
(en) Deutsches Auswandererhaus – kategori av bilder, video eller lyd på Commons
Gutenstein-Alpene

Gutenstein-Alpene er en fjellkjede i den østerrikske delstatene Niederösterreich. Den er oppkalt etter landsbyen Gutenstein, som ligger i Piestingtal, omtrent midt i fjellkjeden.


== Avgrensning ==
Gutenstein-Alpene begrenses

i syd av flere små elver (mot Schneeberg-Alpene),
i sydvest av Schwarza (mot Mürzsteg-Alpene),
i vest av Traisen (mot Türnitz-Alpene),
i nord av elvene Gölsen og Triesting (mot Wienerwald).I øst grenser Gutenstein-Alpene mot Wienbekkenet.


== Topper ==
De høyeste toppene i -Alpene er

Reisalpe (1399 moh.)
Handlesberg (1370 moh.)
Unterberg (1342 moh.)
Hinteralm (1311 moh.)
Jochart (1266 moh.)
Hegerberg (1179 moh.)


== Eksterne lenker ==
(en) Gutensteiner Alps – kategori av bilder, video eller lyd på Commons
Glan (andre betydninger)

Glan kan ha flere betydninger:

innsjøen Glan (Sverige)
elva Glan (Tyskland)
elva Glan (Østerrike)
Tomaselva

Tomaselva (også skrevet Thomaselva, kvensk: Turvejoki) er ei elv i Vadsø kommune i Finnmark. Den munner ut i Varangerfjorden tre kilometer vest for Vadsø sentrum. Elva har utspring fra et tjern nordvest for fjellet Dobbeltnasa. Den renner i sørøstlig retning gjennom Tomaselvdalen, som er et svært smalt og opptil 50 meter dypt skar i fjellplatået elva renner over. Tomaselva er 12,0 kilometer lang.
Kildeområdet ligger innenfor Varangerhalvøya nasjonalpark.


== Referanser ==
Rax-Schneeberg-fjellene

Rax-Schneeberg-fjellene eller Schneeberg-Alpene er en fjellkjede i de østerrikske delstatene Steiermark og Niederösterreich. Den består av hovedsakelig to fjellmassiv, som til sammen utgjør fjellkjedens navn: Schneeberg (2076 moh. i Klosterwappen) og Rax (2007 moh. i Heukuppe).
Toppene i Rax-Schneeberg-fjellene er ikke spesielt høye i sammenligning med andre fjell i Alpene. Schneeberg har likevel Østerrikes nest høyeste sekundærfaktor (50 km). Primærfaktoren er på 1348 meter.


== Avgrensning ==
Rax-Schneeberg-fjellene begrenses

i vest av flere små elver (mot Mürzsteg-Alpene),
i nord av flere små elver (mot Gutenstein-Alpene),
i syd av Schwarza og Semmeringpasset (mot De østlige For-Alper).


== Eksterne lenker ==
(en) Rax-Schneeberg Group – kategori av bilder, video eller lyd på Commons
Schneeberg

Schneeberg kan ha flere betydninger:


== Bosetninger ==
Schneeberg (Sachsen)
Schneeberg (Bayern)


== Fjell ==
Schneeberg (Niederösterreich)
Schneeberg (Fichtelgebirge)
Schneeberg (Salzburger Schieferalpen)
Schneeberg (Thüringer Wald)
Schneeberg (Vogesene)
Hochschwab-fjellene

Hochschwab-fjellene er en fjellkjede i den østerrikske delstaten Steiermark. Fjellkjeden er oppkalt etter sin høyeste topp, Hochschwab (2277 moh.).


== Avgrensning ==
Hochschwab-fjellene begrenses

i vest av Erzbach og Vordernbergerbach (mot Ennstal-Alpene),
i nord av Salza (mot Ybbstal-Alpene),
i øst av Thörltal og Steirischer Seeberg (mot Mürzsteg-Alpene),
i syd av Mur (mot Lavanttal-Alpene).


== Topper ==
Kjente topper i Hochschwab-fjellene er

Hochschwab (2277 moh.)
Ebenstein (2123 moh.)
Hochturm (2081 moh.)
Griesmauerkogel (2034 moh.)
Brandstein (2003 moh.)


== Eksterne lenker ==
(en) Hochschwab Group – kategori av bilder, video eller lyd på Commons
Audun Molde

Audun Molde (født 26. juli 1966 i Bergen) er en norsk musikkviter, førstelektor og sakprosaforfatter. Han arbeider på Høyskolen Kristiania som fagansvarlig for populærmusikkstudiet, og har skrevet flere fagbøker. Han er også tilknyttet BI som førstelektor II ved studieprogrammet Creative Industries Management.Han er født i Bergen, oppvokst i Gulen og bosatt i Bærum.


== Bibliografi ==
Ekko 1 – lærebok (2000; fagredaktør)
Ekko 2 – lærebok (2000; medforfatter og fagredaktør)
111 plater vi elsker – sakprosa (2003; medforfatter)
WOW! Poulærmusikkens historie – sakprosa (2004)
Musikkhistorie – lærebok (2004; medforfatter)
Allmen musikkundervisning – perspektiver på praksis – lærebok (2010)
Akkordboka. Akkordprogresjoner for musikere og låtskrivere – lærebok (2013)
POP. En historie – sakprosa (2018)


== Referanser ==
Salzkammergut-Alpene

Salzkammergut-Alpene er en fjellkjede i de østerrikske delstatene Oberösterreich og Salzburg. De er oppkalt etter det historiske landskapet Salzkammergut, som fjellkjeden ligger i og grenser til. Salzkammergut-Alpene regnes til For-Alpene på Alpenes nordside.


== Avgrensning ==
Salzkammergut-Alpene begrenses

i vest av Salzach (mot Berchtesgaden-Alpene),
i syd av flere små elver (mot Tennengebirge og Dachstein),
i øst av Traun og Traunsee (mot Totes Gebirge og Oberösterreich-Alpene).I nord, omtrent langs linja Salzburg–Wallersee–Vöcklabruck–Traunsee, går Salzkammergut-Alpene over i bakkelandskapet som ligger mellom Alpene og Donau.


== Topper ==
Kjente topper i Salzkammergut-Alpene er

Gamsfeld (2027 moh.)
Großer Höllkogel (1862 moh.)
Rinnkogel (1823 moh.)
Schafberg (1782 moh.)


== Eksterne lenker ==
(en) Salzkammergut mountains – kategori av bilder, video eller lyd på Commons
It (film)

It er en amerikansk skrekkfilm fra 2017 basert på Stephen Kings grøsserroman It fra 1986. Filmen ble regissert av Andy Muschietti og distribuert av filmselskapet Warner Bros. Pictures. Det er den andre filmatiseringen av romanen etter TV-serien It fra 1990. Filmen handler om sju ungdommer i Derry i Maine som blir terrorisert av en ondsinnet klovneskikkelse kjent som «It». I arbeidet med å drive bort monsteret kommer de ansikt til ansikt med sine egne demoner.
Manuset ble skrevet av Chase Palmer, Cary Fukunaga og Gary Dauberman. Bill Skarsgård spiller hovedrollen som klovnefiguren «Pennywise», mens Jaeden Lieberher, Jeremy Ray Taylor, Sophia Lillis, Finn Wolfhard, Wyatt Oleff, Chosen Jacobs og Jack Dylan Grazer spiller de sju ungdommene. Nicholas Hamilton spiller en mobber, mens Jackson Robert Scott spiller den lille guttungen som blir bortført i begynnelsen av filmen.
It hadde verdenspremiere i TCL Chinese Theatre i Los Angeles 5. september 2017. Den hadde kinopremiere i USA og Norge 8. september 2017. Filmen fikk god kritikk, blant annet for skuespill og regi. It skal etter planen få en oppfølger som dekker andre halvdel av romanen.


== Handling ==
En liten, sammensveiset vennegjeng tilbringer sommeren 1989 sammen i den lille byen Derry i Maine. De blir stadig mobbet av noen eldre gutter og flere av dem har det ikke bra hjemme. Samtidig plages byen av mystiske og uforklarlige forsvinninger. En av de som er bortført er lillebroren til Bill (Jaeden Lieberher). Bill har en teori om hvor broren kan ha blitt av, og han får med seg vennene sine på leting. Etter hvert blir alle i vennegjengen terrorisert av den fryktinngytende klovnen Pennywise (Bill Skarsgård), som tar form som ungdommens største frykt. Kun når de står sammen har de styrke nok til å overvinne Pennywise.


== Medvirkende ==
Bill Skarsgård som Pennywise / «It»
Jaeden Lieberher som Bill Denbrough
Jeremy Ray Taylor som Ben Hanscom
Sophia Lillis som Beverly Marsh
Finn Wolfhard som Richie Tozier
Wyatt Oleff som Stanley Uris
Chosen Jacobs som Mike Hanlon
Jack Dylan Grazer som Eddie Kaspbrak
Nicholas Hamilton som Henry Bowers
Jackson Robert Scott som Georgie Denbrough
Owen Teague som Patrick Hockstetter
Logan Thompson som Victor Criss
Jake Sim som Belch Huggins
Javier Botet som Hobo
Tatum Lee som Judith
Steven Williams som Leroy Hanlon
Stephen Bogaert som Mr. Marsh
Geoffrey Pounsett som Zach Denbrough
Pip Dwyer som Sharon Denbrough
Ari Cohen som Rabbi Uris
Stuart Hughes som Officer Bowers
Megan Charpentier som Gretta


== Se også ==
It: Chapter Two


== Referanser ==


== Eksterne lenker ==
(en) It på Internet Movie Database 
It (film) hos Filmweb
(no) It hos Filmfront 
(sv) It i Svensk Filmdatabas 
(da) It i Danmark Nationale Filminstitut 
(fr) It på Allociné 
(nl) It på MovieMeter 
(en) It på AllMovie 
(en) It på Turner Classic Movies 
(en) It på Rotten Tomatoes
Øvre Schlesien friluftsmuseum

Øvre Schlesien friluftsmuseum eller Górnośląski Park Etnograficzny er et friluftsmuseum i byen Chorzów i Polen. Det omtales som et skansen, og begrepet stammer fra det første friluftsmuseum, Skansen i Stockholm. Museet dekker et areal på 25 hektar.
Museet viser en rekke jordbruksbygninger fra hele Schlesien. Bygningene representerer ulike sosiale lag i jordbrukssamfunnet; en kirke av tre er også på plass. 


== Eksterne lenker ==
(en) Upper Silesian Ethnographic Park – kategori av bilder, video eller lyd på Commons

Homepage of the Park (in Polish)
Wang Hao (sjakkspiller)

Wang Hao (født 4. august 1989) er en tidligere sjakkspiller fra Harbin i Heilongjiang-provinsen i Kina.
Han ble Kinas 20. stormester i sjakk som 16-åring i 2005, uten tidligere å ha blitt internasjonal mester.I november 2009 ble Wang den fjerde kineser til å bryte 2700-grensen. Han la opp etter Kandidatturneringen 2020-21. 


== Referanser ==


== Eksterne lenker ==
(en) Wang Hao – FIDE 
(en) Wang Hao – chessgames.com 
(en) Wang Hao – OlimpBase 
(en) Wang Hao – Chess.com 
(en) Wang Hao – 365Chess.com
Urmynder

Urmynder refererer til en gruppe med hurtig drivende  primitive mynder, som antas å være de mest opprinnelige hundene i denne gruppen. Urmyndene danner en selvstendig klade, sammen med podencoer og en håndfull primitive, men typiske vokterhunder (som anatolsk gjeterhund, mastino abruzzese, kuvasz, komondor og pyreneerhund med flere). De er kun fjærnt beslektet med tradisjonelle mynder, som italiensk mynde, borzoi, irsk ulvehund, skotsk hjortehund, whippet og greyhound med flere.
Parker et al. (2017) publiserte nylig en studie som viser at verdens mer enn 400 hunderaser kan deles inn i 23 klader (grupper av mer eller mindre nært beslektede hunder). Myndene fordeler seg i tre av kladene, men det viser seg at disse ikke er spesielt nært beslektet med hverandre. En mynde - xigou - danner alene en basal klade med hunder som tibetansk mastiff, sibirsk husky, alaskan malamute, shiba inu, shar pei og chow-chow med flere, mens resten av myndene fordeler seg i to klader bestående av henholdsvis urmynder, podencoer og primitive vokterhunder, og tradisjonelle mynder og fårehunder.
Urmyndene er hurtig drivende hunder med stor jaktlyst og god stamina. De skiller seg fra mer tradisjonelle mynder gjennom mer primitiv atferd og flere primitive anatomisk trekk. Alle er forholdsmessig lette hunder i forhold til høyden. Atferdsmessig er skyhet, misteksomhet, egenrådighet, overlevesestrang, vokterinstinkt og betydelig utholdenhet kanskje blant de mest framtredende trekkene. Anatomisk er stor kroppslig fleksibilitet, tørr muskulatur, godt utviklet tannsett, eksepsjonell hjerte og lungekapsitet, og større adapsjon til sitt naturlige habitat framtredende trekk. Som eksempler kan nevnes, at afghansk mynde for eksempel utvikler en pelstype som gir utmerket beskyttelse i det tørre og kalde fjellandskapet den naturlig hører hjemme i, mens azawakh har utviklet en spesielt tykk og fleksibel hud som gir maksimal beskyttelse i det tørre krattlandskapet der (Sahel) disse hundene tradisjonelt har sitt tilhold.
Hvilken av dem som er eldst av opprinnelse vet man ikke, men saluki regnes av mange som selve prototypen på ei urmynde. Den har sin opprinnelse i Persia og Midtøsten, der typen også viser betydelig større diversitet enn i resten av verden. Mest opprinnelig i sin nåværende form regner man imidlertid azawakh å være. Denne mynden har sin opprinnelse fra Sahel og det sørlige Sahara. Den bærer også flest primitive trekk blant urmyndene, enten de er atferdsmessige eller anatomiske.


== Urmynder ==
Listen er neppe fullstedig.

Afghansk mynde
Azawakh
Levriero meridionale
Saluki
Sloughi


== Se også ==
Tesem (urmynden)
Mynder
Podencoer


== Referanser ==
Kibergselva

Kibergselva er ei elv i Vardø kommune i Finnmark. Den har utspring fra Kibergsvatnet og renner mot sør til munningen i Varangerfjorden ved Kiberg. Vassdragets øverste og lengste del er imidlertid sideelva Fosselva, som har utspring på nordsida av Storvarden. Den renner først mot nord før den gradvis snur mot sørøst og fortsetter over store myrområder til samløpet med Kibergselva like sør for Kibergsvatnet. Kibergselva er 3,2 kilometer lang, mens hele vassdraget har en lengde på 10,6 kilometer.


== Referanser ==
Ding Liren

Ding Liren (født 24. oktober 1992) er en sjakkspiller fra Wenzhou i Zhejiang-provinsen i Kina.
Han ble Kinas 30. stormester i sjakk i oktober 2009 etter å ha vunnet Kinamesterskapet i sjakk samme år.Han har senere vunnet Kinamesterskapet ytterligere to ganger (2011 og 2012), og ble i august 2015 den andre kineser etter Wang Yue til å komme inn i topp 10 på FIDE-rankingen.
I 2019 vant han finalen i Grand Chess Tour mot Maxime Vachier-Lagrave.


== Referanser ==


== Eksterne lenker ==
(en) Ding Liren – FIDE 
(en) Ding Liren – chessgames.com 
(en) Ding Liren – OlimpBase 
(en) Ding Liren – Chess.com 
(en) Ding Liren – 365Chess.com
Saint Lucia under VM i friidrett 2013

Saint Lucia deltok med tre utøvere under VM i friidrett 2013 (utendørs) fra 10. til 18. august 2013 i Moskva i Russland.


== Resultater ==
(Q, q – kvalifisert, NM – intet gyldig resultat, SB – sesongbeste, PB – personlig bestenotering)


=== Kvinner ===
Tekniske øvelserSjukamp


== Referanser ==


== Eksterne lenker ==
IAAF - 14th IAAF World Championships
Saint Lucia under VM i friidrett 2011

Saint Lucia deltok med to utøvere under VM i friidrett 2011 (utendørs) fra 27. august til 4. september 2011 i Daegu i Sør-Korea.


== Resultater ==
(Q, q – kvalifisert, NM – intet gyldig resultat, SB – sesongbeste, PB – personlig bestenotering)


=== Menn ===
Tekniske øvelser


=== Kvinner ===
Tekniske øvelser


== Referanser ==


== Eksterne lenker ==
IAAF - 13th IAAF World Championships Arkivert 9. september 2017 hos Wayback Machine.
Junior-VM i svømming 2017

Junior-VM i svømming 2017 ble arrangert i Indianapolis i USA fra 23. til 28. august 2017.


== Medaljetabell ==


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
EM i volleyball for menn 2017

EM i volleyball for menn 2017 ble arrangert i Polen fra 24. august til 3. september 2017.
Russland slo Tyskland i finalen, og tok sin 14. europamestertittel. Serbia slo Belgia i bronsefinalen og tok bronse. Maksim Mikhajlov fra Russland ble turneringens MVP.


== Arenaer ==


== Gruppespill ==


=== Gruppe A ===


=== Gruppe B ===


=== Gruppe C ===


=== Gruppe D ===


== Sluttspill ==


=== Playoff ===


=== Kvartfinaler ===


=== Semifinaler ===


=== Bronsefinale ===


=== Finale ===


== Plassering og statistikk ==


=== Sluttplassering ===


== Referanser ==


== Eksterne lenker ==
Offisielt nettsted